Bad Bunny

Benito Antonio Martínez Ocasio (☆ 10 di mart 1994 na Bayamon, Puerto Rico), nòmber artístiko Bad Bunny, ta un kantante i produktor di disko puertorikeño. Yamá e “Rei di Tramp Latino,” Bad Bunny ta wòrdu atribuí di a trese músika di rap na spaño na e koriente mundial. E ta wòrdu konsiderá un di e mihó rappernan latinoamerikano di tur tempu.

 Bida i karera 
El a nase na Bayamón, i a lanta na Vega Baja, Puerto Rico. Bad Bunny a logra fama internashonal na 2016 ku su kansion Diles, loke a kondusí na un kontrato di grabashon ku Hear This Music. El a sigui haña rekonosementu internashonal ku kansionnan manera su kontribushon na e éksito number un di Cardi B I Like It riba e Billboard Hot 100 i su top 10 éksito Mía (ku Drake). 

 Album solo 
 X 100pre (2018) – su promé álbum di studio a alkansá su punto mas haltu na number diesun riba e US Billboard 200.
 Oasis (2019), un álbum di kolaborashon ku J Balvin, a alkansá number nuebe riba e mesun lista.
 YHLQMDLG (2020) – su di dos álbum di studio a debutá na number dos riba e Billboard 200, convirtiéndose den e álbum di mas altu rangkio den spañó na e momento ei.
 Las que no iban a salir (2020) – un álbum di kompilashon, lansá mas serka di e mesun aña.
 El Último Tour del Mundo (2020) – su di tres álbum di studio a bira e promé álbum kompletamente na spañó pa debutá na number un riba e Billboard 200; e single prinsipal “Dákiti” a alkansá e promé dies di e Hot 100.
 Un Verano Sin Ti (2022) – su di kuater álbum di studio a pasa mas ku dies siman riba e Billboard 200 i a wòrdu nominá pa Premio Grammy pa Álbum di Aña, siendo e promé álbum na spañó cu a logra esaki.
 Nadie Sabe Lo Que Va a Pasar Mañana (2023) - album a debuta na number un riba e Billboard 200.
 Debí Tirar Más Fotos (2025) - album a debuta na number un riba e Billboard 200.

 Logro i otro actividatnan 
Durante su karera, Bad Bunny a gana varios premio grandi, inkluyendo seis Grammy Awards, diessiete Latin Grammy Awards, ocho Billboard Music Awards, i diestres Premio Lo Nuestro. El a wòrdu nombrá Artista di Aña di Billboard na 2022 i 2025. Entre 2020–2022 i atrobe na 2025, e tabata e artista mas transmití riba Spotify a nivel mundial.

Ademas di músika, Bad Bunny a hasi aparishonnan den lucha libre profeshonal. El a debutá den WWE na 2021 riba WrestleMania 37 i a participa den eventonan manera Royal Rumble (2022) i Backlash (2023). El a ostentá e título di WWE 24/7 Champion.

Bad Bunny tambe a aparesé den varios pelíkula, inkluyendo Bullet Train (2022), Cassandro (2023), Caught Stealing (2025) i Happy Gilmore 2 (2025).

 Diskografia 
 Album di studio 
 X 100pre (2018)
 Oasis (2019) (huntu ku J Balvin)
 YHLQMDLG (2020)
 El Último Tour Del Mundo (2020)
 Un Verano Sin Ti (2022)
 Nadie Sabe Lo Que Va a Pasar Mañana (2023)
 Debí Tirar Más Fotos (2025)

 Link eksterno 
 Profil riba WWE.com

Kategoria:Puerto Rico
Kategoria:Kantante